Komission asetus (EY) N:o 1272/2001, annettu 27 päivänä kesäkuuta 2001, omenoiden interventiokynnyksen vahvistamisesta markkinointivuodeksi 2001—2002



Virallinen lehti nro L 175 , 28/06/2001 s. 0011 - 0011



Komission asetus (EY) N:o 1272/2001, annettu 27 päivänä kesäkuuta 2001, omenoiden interventiokynnyksen vahvistamisesta markkinointivuodeksi 2001-2002 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 911/2001(2), ja erityisesti sen 27 artiklan 1 ja 2 kohdan, sekä katsoo seuraavaa: (1) Asetuksen (EY) N:o 2200/96 27 artiklan 1 kohdassa säädetään interventiokynnyksen vahvistamisesta, jos jonkin kyseisen asetuksen liitteessä II mainitun tuotteen markkinoilla esiintyy tai uhkaa esiintyä yleistä tai rakenteellista epätasapainoa siten, että se aiheuttaa tai voi aiheuttaa liian suuria markkinoilta poistettavia tuotemääriä. (2) Komission asetuksessa (EY) N:o 1511/2000(3) vahvistetaan omenoiden interventiokynnys markkinointivuodeksi 2000-2001. Koska edellä mainitussa 27 artiklassa vahvistetut edellytykset täyttyvät edelleen omenoiden osalta, niille on syytä vahvistaa uusi interventiokynnys markkinointivuodeksi 2001-2002. (3) Omenoiden interventiokynnys olisi vahvistettava kyseisen tuotteen keskimääräisen tuotannon perusteella, kun kyseessä on tuoreiden kulutukseen tarkoitetun omenoiden tuotanto viideltä viimeiseltä markkinointivuodelta, joilta tietoja on käytettävissä. Kyseisen tuotteen osalta olisi myös määritettävä interventiokynnyksen ylityksen arvioimisessa huomioon otettava ajanjakso. (4) Mainitun 27 artiklan mukaisesti interventiokynnyksen ylityksen seurauksena yhteisön markkinoiltapoistamiskorvausta vähennetään ylitystä seuraavan markkinointivuoden aikana. Olisi määritettävä ylityksen seuraukset kyseiselle tuotteelle ja vahvistettava tuen vähennys sen mukaan, kuinka suuri ylityksen määrä on tuotantoon nähden. (5) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Omenoiden interventiokynnykseksi vahvistetaan markkinointivuodeksi 2001-2002 495700 tonnia. 2. Interventiokynnyksen ylittyminen arvioidaan 1 päivän kesäkuuta 2001 ja 31 päivän toukokuuta 2002 välisenä aikana tehtyjen markkinoilta poistamisten perusteella. 2 artikla Jos markkinoilta interventioon poistettu määrä ylittää 1 artiklan 2 kohdassa määritellyn jakson aikana 1 artiklan 1 kohdassa vahvistetun kynnyksen, asetuksen (EY) N:o 2200/96 26 artiklan mukaisesti vahvistettu yhteisön markkinoiltapoistamiskorvaus vähenee seuraavan markkinointivuoden aikana suhteutettuna siihen, kuinka suuri ylitys on kyseisen kynnyksen laskentaperusteena olevaan tuotantoon nähden. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 129, 11.5.2001, s. 3. (3) EYVL L 174, 13.7.2000, s. 16.